Hemingus, diuina permissione episcopus Aboensis, dilectis jn Christo vniuersis clero et populo Nylandie commorantibus dileccionem jn Domino et salutem. Quoniam, vt intelleximus, aliquj vestrum contra sentenciam et statutum venerabilis patris dominj Ragualdi, felicis memorie, quondam episcopi Aboensis, decem² markas butiri pro maskut³ renuunt⁴ exhibere, quidam eciam vestrum in exegrandis (ͻ: exigen-) mortuariis pro mortuis tam minoribus quam senioribus nimis parrochianos suos grauant, nos, volentes iuxta officii nostri debitum occasionem⁵ dissensionum et grauaminum amputare, pacis vero et amicicie inter vos fomenta nutrire, predictam dominj Ragualdi,⁶ predecessoris nostri, sentenciam ac statutum jnnouamus ac eciam confirmamus, precipientes in virtute sancte obediencie, quatenus in singulis⁷ [parrochiis singuli] decem² markas butiri pro maskwt,⁸ quinque vero oras dena-riorum sweorum monete nunc currentis pro mortuariis adultorum, duas vero oras pro xij annorum vsque ad xv annos completos,⁹ vnam vero oram pro septennibus, pro infantibus vero loqui scientibus duos solidos, pro minoribus vero quot pro libito volueritis, nisi sint hereditatem plenariam assecuti, in quo casu sicut adulti mortuaria plena dabunt; pro benediccionibus vero et introduccionibus nubencium 4:or solidos, pro introduccionibus¹⁰ post partum vnam¹¹ oram; et in vtroque casu candelas vestras proprias eis debebitis assignare, et¹² exhibere curetis, prout censuram ecclesiasticam volueritis euitare; et vos sacerdotes, sub sentencia nil amplius exigatis. Jn cuius confirmacionis et declaracionis euidenciam etc:a.